**Адміністрацыйная працэдура № 5.3.**

**Рэгістрацыя ўстанаўлення бацькоўства**

Дзяржаўны орган, у які грамадзянін павінен звярнуцца: орган загса па месцы жыхарства аднаго з бацькоў дзіцяці, або па месцы вынясення рашэння суда аб устанаўленні бацькоўства, або па месцы рэгістрацыі нараджэння.

Дакументы і (або) звесткі, якія прадстаўляюцца грамадзянінам для ажыццяўлення адміністрацыйнай працэдуры:

• сумесная заява бацькоў аб устанаўленні бацькоўства або заява аб рэгістрацыі ўстанаўлення бацькоўства на падставе рашэння суда аб устанаўленні бацькоўства;

• пашпарты або іншыя дакументы, якія сведчаць асобу заяўнікоў (заяўніка);

• пасведчанне аб нараджэнні дзіцяці – у выпадку, калі рэгістрацыя нараджэння дзіцяці была праведзена раней;

• пісьмовая згода дарослай асобы, у дачыненні якой праводзіцца рэгістрацыя ўстанаўлення бацькоўства, – у выпадку рэгістрацыі ўстанаўлення бацькоўства ў дачыненні асобы, якая дасягнула паўналецця;

• копія рашэння суда аб устанаўленні бацькоўства – у выпадку рэгістрацыі ўстанаўлення бацькоўства па рашэнні суда

Дакументы і (або) звесткі, якія запрошваюцца адказным выканаўцам для ажыццяўлення адміністрацыйнай працэдуры:

копіі запісаў актаў грамадзянскага стану, учыненых органамі загса Рэспублікі Беларусь, і (або) копіі запісаў актаў грамадзянскага стану, учыненых кампетэнтнымі органамі замежных дзяржаў пры наяўнасці міжнародных дагавораў Рэспублікі Беларусь;

іншыя звесткі і (або) дакументы, якія могуць быць атрыманы ад другіх дзяржаўных органаў, іншых арганізацый.

Памер платы, якая збіраецца пры ажыццяўленні адміністрацыйнай працэдуры – бясплатна.

Максімальны тэрмін ажыццяўлення адміністрацыйнай працэдуры –

2 дня з дня падачы заявы,

пры адначасовай урачыстай рэгістрацыі нараджэння і рэгістрацыі ўстанаўлення бацькоўства – 3 дня,

пры адначасовай рэгістрацыі нараджэння, устанаўлення бацькоўства і заключэння шлюбу – у дзень рэгістрацыі заключэння шлюбу,

пры падачы сумеснай заявы да нараджэння дзіцяці – у дзень рэгістрацыі нараджэння дзіцяці,

а ў выпадку запыту звестак і (або) дакументаў ад другіх дзяржаўных органаў, іншых арганізацый – 1 месяц.

Тэрмін дзеяння дакумента (пасведчання аб устанаўленні бацькоўства), які выдаецца пры ажыццяўленні адміністрацыйнай працэдуры - бестэрмінова.

Пасведчанне аб устанаўленні бацькоўства выдаецца па просьбе бацькоў кожнаму з іх.

Другія дакументы і (або) звесткі, неабходныя для ажыццяўлення адміністрацыйнай працэдуры, па запыце органа загса ва ўстаноўленым парадку даюцца дзяржаўнымі органамі, іншымі арганізацыямі, да кампетэнцыі якіх датычыцца іх выдача, а таксама могуць быць прадстаўлены грамадзянінам самастойна.

Дакументы, выдадзеныя кампетэнтнымі органамі замежных дзяржаў, акрамя дакументаў, якія сведчаць асобу грамадзяніна, прымаюцца пры наяўнасці іх легалізацыі або прастаўлення апастыля, калі іншае не прадугледжана заканадаўствам аб адміністрацыйных працэдурах, а таксама міжнароднымі дагаворамі Рэспублікі Беларусь.

Дакументы, складзеныя на замежнай мове, павінны суправаджацца перакладам на беларускую або рускую мову, засведчаным натарыяльна, калі іншае не прадугледжана сапраўдным Законам і іншымі актамі заканадаўства аб адміністрацыйных працэдурах.

У выпадку запыту органам загса дакументаў і (або) звестак, складзеных на замежнай мове, неабходных для ажыццяўлення адміністрацыйнай працэдуры, іх пераклад на адну з дзяржаўных моў Рэспублікі Беларусь і яго натарыяльнае сведчанне забяспечваюцца зацікаўленай асобай.

Па пісьмовай заяве зацікаўленай асобы орган загса дае дакументы і (або) звесткі (копіі запісаў актаў грамадзянскага стану, паведамленні аб адсутнасці запісу акта грамадзянскага стану, паведамленні, выпіскі, інфармацыйныя лісты і другое), якія паступілі на замежнай мове, для перакладу і яго натарыяльнага сведчання ў адпаведнасці з патрабаваннямі заканадаўства.

Рэгістрацыя ўстанаўлення бацькоўства праз прадстаўніка не дапускаецца.

Заява аб рэгістрацыі ўстанаўлення бацькоўства падаецца ў пісьмовай форме ў ходзе прыёму бацькамі (адным з іх), апекуном, папячыцелем дзіцяці, а таксама самім дзіцём па дасягненні ім паўналецця.